Thresor de la langue françoise/Trac
# Thresor de la langue françoise/Trac

Trac, m. Est fait par apocope de ce feminin Trace, Vestigium. Suyure le trac des meschants, Flagitio sorum vestigiis insistere. Marot au 1. Psal. rend רָרָך Hebrieu par trac. Aussi semble il que ce mot trac est faict de cestuy Hebrieu רָרָך qui signifie marquer la terre par fouleure du pied, & ce par syncope de la voyele Cametz, & mutation du Dalet, qui est moyenne, en sa tenuë telh, de sorte que trac est proprement la fouleure & batture de la terre, ou plusieurs ont marché, la marche du pied. Fouillous chap. 40. ou la forme du pied, qu'on dit en fait de Venerie piste, de ce mot Espagnol Pisada, Vestigij impressio, calcanei infixio. Dont est fait ce verbe tracasser, c'est à dire, aller & errer par chemins, & de là dependent ces façons de parler, Refuser tout à trac, Planè denegare, vt nec concessionis vllum quidem vestigium supersit, ce qu'on dit, Refuser tout desroutéement, c'est à dire, Rompant toute route par où le demandeur peut retourner à demander ce qui luy a esté refusé. Refuser tout à franc, c'est à dire, Franchir & passer en refus tout limite, & borne d'accorder quelque requeste faite, Eliminare se à concessione. En refuser tout à plat. Destracquer, (composé de tracquer inusité) c'est à dire, Faire perdre ses alleures à vne beste d'amble. Mais quant on dit destracquer vn lieure, c'est suyure vn lieure par ses erres, & l'aller desgister & lancer de son lict, ce que le Fouillous au chap. 55. de sa Venerie dit, desfaire la nuict du lieure, quand par ses erres on va chercher le lieu où il a fait son viandy, & comme il parle, qu'on va trouuer sa nuict, ou bien destracquer le lieure, est Desfaire les ruses d'vn lieure, & les desmesler pour trouuer le droict du trac d'iceluy, ainsi qu'il dit, là mesmes desfaire la ruse d'vn Cerf, & desfaire le desfaut auquel les chiens sont tombez.

Respondre tout à franc, tout à trac, Respondere planissimè.

Suyure le trac, Vestigia leporis persequi.

Tracasser, Aller çà & là, Itare, Hâc illâc cursitare.

